

**Biiroo Barnootaa Oromiyaatti**

**Daayirektooreetii Qophiifi Hojiirra Oolmaa Sirna Barnootaa**

**Yaadannoo Gabaabaaa Barnoota Afaan Oromoo kutaa 5ffaa Semisteera 2ffaaf Qophaa’e.**

**Qopheessaan- Kumsaa Aggaamaa Bil. 0912445504**

**Ebla, 2012**

**BBO**

**Baafata**

[Seensa 3](#_bookmark0)

[Boqonnaa 13 4](#_bookmark1)

[Dubbisuufi Jechoota Dubbisa Keessaa Bahan Shaakkaluu 4](#_bookmark2)

[Shaakkala 1 4](#_bookmark3)

[Boqonnaa 14 6](#_bookmark4)

[Shaakkala 2. 6](#_bookmark5)

[Keeyyata 8](#_bookmark6)

[Boqonnaa 15 9](#_bookmark7)

[Shaakkala 3. 9](#_bookmark8)

[Sababaafi Bu’aa 11](#_bookmark9)

[Boqonnaa 16 11](#_bookmark10)

[Dubbisa ‘Qabeenya Uumamaa’ jedhu keessaa yaadota bahaniifijechoota 11](#_bookmark11)

[Shaakkala 4 11](#_bookmark12)

[5 .Dubbisa SINBIRA HALKANII jedhu keessaa yaadotaa fi jechoota bahan shaakkaluu 13](#_bookmark13)

[Shaakkala 5 14](#_bookmark14)

[Boqonnaa 18 2](#_bookmark15)

[Boqonnaa 19 3](#_bookmark16)

[Shaakkala 7. 3](#_bookmark17)

[Boqonnaa 20 5](#_bookmark18)

[Shaakkala 8 5](#_bookmark19)

[Shaakkala 9. 6](#_bookmark20)

[Boqonnaa 22 7](#_bookmark21)

[Shaakkala 10. 7](#_bookmark22)

[Boqonnaa 23 8](#_bookmark23)

[Shaakkala 11 8](#_bookmark24)

[Boqonnaa 24 9](#_bookmark25)

[Shaakkala 12. 10](#_bookmark26)

[Shaakkala 13 12](#_bookmark27)

[Shaakkala 14 12](#_bookmark28)

[Deebiiwwan Shaakkala Kennamanii 14](#_bookmark29)

1. [Barbarree 21](#_bookmark30)

# Seensa

Qabiyyeen barnootaa gulantaa barnootaa kamiifuu qophaa’u tokko barumsichaa xumuruuf yeroo hammam akka fudhatuufi umrii barattootaa ilaalcha keessa galchuun kan qophaa’udha. Sirni barnootaa akka naannoo keenyaatti gulantaa barnootaa hundaaf qophaa’ee baru-baesiisuun geggeeffamaa jiraachuun isaa nibeekama.

Haata’u malee, weerara Koovid-19 (Vaayiresii Koronaa) bara kana biyya keenyaafi addunyaa guutuutti uumame irraan kan ka’e naannoo keenya keessatti barumsi sadarkaa tokkoffaafi sadarkaa lammaffaa turtii ji’a tokkoo gadi hintaaneef akka addaan citu tahee jira. Kun immoo, qabiyyee barnootaa yeroon xumuruu irratti dhibbaa guddaa waan geesisuuf Biiroo Barnootaa Oromiyaatti Daayirektooreetii Qophiifi Hojiirra Oolmaa Sirna Barnootaa kitaaba barnootaa amma hojiirra jiru bu’uura godhachuun yaadannoo gabaabaa (Quick Reference) qopheessee jira.

Haaluma kanaan, rakkoo kana furuudhaaf, yeroo hafe keessatti xumuruun akka danda’amutti qabiyyee barnootaa jiru bifa gabaabaa taheen cuunfuun dhiyeessee jira. Kanaafuu, yeroo gabaabduu nu hafte kana keessatti xumuruun akka danda’amu manneen barnootaa haala qabatama mana barumsaa isaaniin walsimsiisuun yaadannoo gabaabduu ka’umsaaf qophaa’ee ergama kana kitaaba barattootaan wal bira qabuun/ walsimsiisuun itti fayyadamuun barbaachisaa taha.

Kana malees, barattoota qorumsa naannoofi biyyoolessaa fudhataniif xiyyeffannoo addaa kennuun deeggaarsi addaa godhamuufii qaba. Dabalataanis, yaadannoo BBO irraa ergame biratti dabalataan barsiisonni yaadannoo adda addaa barattootaaf qopheessuun barattoonni akka shaakalan gochuun dhimma murteessaadha.

# Boqonnaa 13

**Dubbisuufi Jechoota Dubbisa Keessaa Bahan Shaakkaluu**

Dubbisa tokko dubbisuun yaada dubbisa keessatti ibsame hubachuufi dubbisa keessatti yaadota taa’an ibsuuf jechoota galan adda baasuun hubachuun itti fayyadamuun gilgaalota hojjechuu.

**Shaakkala 1.**

* 1. Dhibee**‘EEDSII’** jedhu yoo dhageessu hubannoo maaltu jiraa?
     1. Eedsiin maali ?
     2. Akkmiin namarraa namatti darbaa ?
     3. Akkamiin ofirraa ittisuun danda’amaa ?
     4. Kununsi namoota dhibee kanaan qabamaniif godhamuu malu maali ?
     5. Dhibeewwan kaawwan irraa kan Eedsii adda godhu maali ?
     6. Karaawwan gurguddoo Eedsii ittiin darbu keessaa afur himi. a)

b)

c)

d)

* + 1. Namoota Eedsiin qabamaniif kununsi gochuufii qabnu maalii ?
  1. Gorsi armaan gadii eenyu ilaallataa ? bamaqaalee ‘B’ jala jiraniin walitti firoomsi.

A. B.

* + 1. Eedsiirraa of eegaa !
    2. Eedsiirraa of eegi !
    3. Eedsiirraa of haa eegnu !
    4. Eedsiirraa of haa eegdu !
    5. Eedsiirraa of haa eegu !
    6. Eedsiirraa of haa eegan !

1. Ani
2. Ati
3. Isin
4. Nuti
5. Isaan
6. Inni g)Ishiin

**Bamaqaa/Maqdhaala**

Bamaqaan kanaan dura maqdhaala jedhamees niwaamama. Amma garuu, bamaqaa jejjee itti fayyadamuun barbaachisaadha. Bamaqaan akkuma maqaan isaa agarsiisu hima keessatti jecha bakka maqaa bu’ee tajaajiludha.

### Fkn.

* + Mootiin bishaan dhuge. = Inni bishaan dhuge. jechuu dandeenya.

Hima armaan olii keesssatti jechi jala sararame bamaqaadha. Sababni isaas, maqaa **Mootii** jedhu bakka bu’ee tajaajilee waan ta’eef.

* + Biiftuun kitaaba dubbiste= Isheen kitaaba dubbiste.

Hima armaan olii keessatti jechi ‘**Isheen**’ jedhu bamaqaadha. Maqaa ‘**Caaltuun’** jedhu bakka bu’a.

* + Mootiifi Biiftuun kitaaba dubbisan= Isaan kitaaba dubbisan.

Hima armaan olii keesssatis jechi ‘**Isaan**’ jedhu bamaqaadha. Bakka maqaa ‘Mootiifi Biiftuu’ jedhu bakka bu’ee tajaajila.

Bamaqaaleen ramaddii sadiitti qoodamu. Isaanis, ramaddii 1ffaa, ramaddii 2ffaafi ramaddii 3ffaadha. Bamaqaaleen qeenxeefi baay’ina agarsiisanis nijiru.

* + - Ramaddii 1ffaa kanneen jedhaman (ana, nu)
    - Ramaddii 2ffaa kanneen jedhaman (si, isin)
    - Ramaddii 3ffaa kanneen jedhaman ( isa, ishee, isaan)

Bamaqaaleen kunniin hima keessatti bakka matimaa/gulummo yommuu galan bifa isaanii jijjiirratu.

### Fkn.

* + **Ani** kitaaban dubbise.
  + **Nuyi** kitaaba dubbisne.
  + **Ati** kitaaba dubbiste.
  + **Isin** kitaaba dubbistan.
  + **Inni** kitaaba dubbise.
  + **Isheen** kitaaba dubbiste.
  + **Isaan** kitaaba dubbisan.

Karaa biraatiin, bamaqaaleen abbummaa /qabeenya agarsiisu. Fakkeenya armaan gadii ilaali.

* Kitaabni kun kan **koo**ti.
* Kitaabni kan **keenya**.
* Kitaabni kun kan **kee**ti.
* Kitabni kun kan **keessan**.
* Kitaabni kun kan **ishee**ti.
* Kitaabni kun kan **isaa**ti.
* Kitaabni kun kan **isaanii**ti.

Himoota armaan olii keessatti kanneen gurraacheffamaniifi jala sararaman bamaqaalee qabeenya/abbummaa agarsiisanidha. Jechoonni **koo, keenya, kee, keessan, isaa, ishee, isaanii** jedhan hundi isaanii bamaqaaleedha.

* 1. Jechootni **gosa adda addaa hiikaan wal fakkaataa YKN faallaa** ta’an hedduutu jiru.

### FKN.

1. Kittaanuu dhaqna qabuu. Hiikaan tokko Gadoomsuu
2. Sooressa qabeenya agarsiisa. Hiikaan faallaa

Hiyyeessa

Haala fakkeenya armaan oliitiin jechoota armaan gadii hiikaa Wal fakkeenyaan YKN faallaa isaaniitiin walitti firoomsi.

|  |  |  |  |
| --- | --- | --- | --- |
| dhukkuba | laayyoo | seene | rakkina |
| miidhaa | dhibee | har’a | hube |
| heerumuu | rakkise | guddaa | dhibe |
| hiyyeessa | fuudhuu | gargaarsa | sooressa |
| babal’isuu | dhaqna qabaa | deeggarsa | lixe |
| facaasuu | dur | carraa | xinnaa |
| kittaanuu | salphaa | hiree | gadoomsuu |
| **Boqonnaa 14** |  |  |  |

Mata duree adda addaa lama fudhachuun yaada wal falmisiisuu.

1. Kan falmitu yaadaan malee namaan akka hintaane beeki. Kanaafuu nam siin falmu hinjibbiin.
2. Falmiin kan godhamuuf moo’uudhaaf waan ta’eef raga argachuu.
3. Ragaa dhiheessitu muuxannoo kee, odeeffannoo namoota mata-duree kee irratti beekumsa qabanirraa argattee fi kitaabolee adda addaa dubbisuudhaan sassaabbadhu.
4. Yaada kee yommuu ibsitu duraa duuba isaa eeguu hin dagatiin.
5. Namni dhugaa qabateef duwwaa hin mo’u. Kanaafuu dhugaa qabdu

ragaadhaan deeggartee akka nama amansiisuu danda’utti dhiyeessuun barbaachisaa ta’uu isaa beeki.

1. Yeroo siif kenname keessatti ragaalee walitti qabatte hunda dhiyeessuu hindandeessu ta’a. kanaaf isa baay’ee si gargaaru dursii dhiyeessi.

QAJEELFAMA SIRNA FALMII

**Shaakkala 2.**

* 1. Faayidaa **Qonnaan Bulaafi Daldalaa** jedhu keessatti falmii gaggeessuu.

1. Bu’aa qonnaan bulaaniifi daladalaan ilmaan namaatiif buusan keessaa kan isa kamiitu caala jettaa?
2. Daldalaafi qonnaan bulaan faayidaan isaan walirraa argatan YKN deeggarsi isaan waliif godhan maali?
3. Mata-duree nama walmormisiisuu danda’an adda addaa filadhaatii walmormii/falmii gaggeessuun shaakkalaa.

FKN. Baadiyyaa irra Magaalaa Wayya, Beekumsi Qarshii irra wayya, fi kkf

* 1. Hiika jechoota ‘A’ jala jiranii kenni. Achii booda adda addummaa jechoota ‘A’ fi ‘B’ gidduu jiruu himatti galchii agarsiisi.

A B.

* + 1. daldaluu daldala
    2. mormuu mormii
    3. omishuu omisha
    4. nyaachuu nyaata
    5. qotuu qonna

**FKN.** Daldaluu =raawwii hojii meeshaa/waan tokko iddoo tokkoo bitanii dabarsanii gurguruun bu’aa argachuuti.

* Roobaan re’ee **daldaluu** jaalata.
* Roobaan **daldala** re’ee nibeeka.
  1. Waanta walqixxee ta’an lama waliin dorgomsiisuu.

### FKN.

Hoolaa Re’ee.

1. Horii manaati Horii manaati
2. Nyaataaf taati Nyaataaf taati
3. Tika barbaaddi Tika barbaaddi
4. Kal’een ishii ni fayyada Kal’een ishii ni fayyada
5. Gurguramtee qarshii fiddi Gurguramtee qarshii fiddi

* Haala fakkeenya kanaatiin waan walqixxeedha jettu lama haala ittiin walfakkaatan walbiratti barreessii hojjedhu.

1.

2.

3.

4.

# Keeyyata

Keeyyanni tuuta himootaati. Kana jechuun, himoonni adda addaa walitti dhufuun yaada bu’uuraa ykn yaada ijoo tokko dabarsu jechuudha. Himoonni adda addaa jiran kunis tokkummaadhaan yaada ijoo/bu’uuraa tokko qofa dabarsu. Keeyyata tokko keessa himoota adda addaatu argamu. Isaanis, hima ijoofi himoota calladha.

* 1. Hima ijoo kan jedhamu hima yaada ijoo keeyyatichaa ofkeessatti qabudha.
  2. Hima/ himoota callaa kan jedhaman immoo hima ykn himoota yaada hima ijoo keessa jiru tokkummaan babal’isanidha.

Fakkeenyaaf, keeyyata armaan gadii haa ilaallu.

“Eedsiin karaa adda addaa nama tokkorraa nama birootti daddarbuu danda’a. Tokkoffaa, karaa saalqunnamtii darbuu danda’a. Kana jechuun, namni fayyaa qabu tokko nama vaayiresiin Eedsii dhiiga isaa keessa jiru waliin of eeggannoo malee saalqunnamtii yoo raawwate vaayiresichi itti darbuu danda’a. Karaa inni lammaffaa Eedsiin itti daddarbu immoo, meeshaa adda addaa keessumattuu meeshaalee qara qabana waliin fayyadamuudhaani. Kana jechuun, namni fayyaa taheefi namni vaayiresiin Eedsii dhiiga isaa keessa jiru meeshaalee qara qaban waliin yoo fayyadaman walitti daddabarsuu danda’u. Kana malees, Eedsiin karaa tuttuqqaa dhiigaas daddarbuu danda’a. Dhiigni nama vaayiresiin Eedsii qaama isaa keessa jiru yoo dhiiga nama fayyaa tahe waliin wal tuqe salphumatti namicha fayyaa sana faaluu danda’a jechuudha.”

Keeyyanni armaan olii yaada ijoo ykn yaada bu’uuraa tokko qofa haasa’a. Innis, karaa Eedsiin itti daddarbu haasa’.

* + - Himni ijoo keeyyata kanaa **‘Eedsiin karaa adda addaa nama tokkorraa nama birootti daddarbuu danda’a’** kan jedhu taha.

Himoonni hafan hundi himoota callaa tahu. Sababni isaas, himoonni kun hundi tokkummaadhaan yaada hima ijoo keessa jiru babal’isan. Fakkenyaaf, himoonni ‘saalqunnamtiin, meeshaalee qara qaban waliin fayyadamuu, tuttuqa dhiigaa’ jedhan hundi isaanii karaa Eedsiin itti daddarbu haasa’u. Kanaafuu, hundi isaanii himoota callaadha.

### Yaadachiisa:

*Himni ijoo jalqaba, gidduu, dhuma, ykn jalqabaafi dhuma keeyyataarratti argamuu nidanda’a. Keeyyata armaan olitti keessatti himni ijoo jalqabaafi dhuma keeyyataarratti argama. Keeyyata armaan olii keessatti himni ijoo jalqabarratti argama.

*Keeyyata barreessuun dura gumee qopheeffachuu qabna. Gumee jechuun yaada barreessuuf deemnu tartiibaan gaggabaabsinee tarreessuun qopheeffachuu jechuudha.

Fakkeenyaa keeyyata armaan olitti barreeffame osoo hinbarreessiin dura haala armaan gadiin gumee qopheeffachuun barbaachisaadha:

Karaa Eedsiin itti daddarbu

- Saalqunnamtiin

-Tuttuqqaa dhiigaan

-Meeshaalee waliin fayyadamuu ………

**Hubachiisa**

Keeyyanni tokko hima ijoo tokkoo ol qabaachuu hindanda’u. Keeyyanni tokko hima ijoo tokko qofa qaba. Sababni isaas, keeyyanni tokko hima ijoo tokkoo ol qaba jechuun yaada garagaraa qaba jechuu ta’a. Garuu, keeyyanni tokko himoota calla hedduu qabaachuu danda’a.

**Amala Keeyyataa**

Keeyyanni amaloota armaan gadii qaba:

* Keeyyanni barreeffamu tokko tokkummaa qabaachuu qaba*.* Kana jechuun himoonni keeyyata tokko keessa jiran tokkummaadhaan yaada ijoo/bu’uuraa tokko qofa dabarsu jechuudha.
* Keeyyanni tokko qindoomina qabaachuu qaba. Kana jechuun yaadonni himoota callaan ibsan duraa duuba sirrii ta’een walqabatanii yaa’u jehuudha.

# Boqonnaa 15

Dubbisa **‘Ameebaa irraa of Eegaa’** jedhu keessaa yaadota bahaniifi jechoota haaraa shaakkaluu.

**Shaakkala 3.**

1. Gaaffiiwwan armaan gadiif deebii kenni.
   1. Dhibeewwan mar’umaan keessaa kan beektu maal fa’ii ?
   2. Ameebaan akkamitti akka nama qabuu danda’u beektaa ?
   3. Mallattoon nama ameebaan qabamerratti mul’atu maal fa’ii ?
   4. Dhukkuba ameebaa akkamitti ofirraa ittisuun danda’amaa ?
   5. Ameebaan akka nu hin qabne falli inni jalqabaa maali ?
   6. Ameebaan qoricha qabaa ? maal fa’ii ?
2. Jechoota armaan gadii akkaataa hiika kallattiifi hiika galumsa isaaniitiin walitti firoomsi.

A B

1. Kaasaa, Hiika kallattii **C** a. faayidaa waan tokko irraa argamu Hiika galumsaa **K** b. firooma
2. dhiiga, Hiika kallattii

Hiika galumsaa

1. bu’aa, Hiika kallattii
   1. ol fuudhaa
   2. baay’ina waantootaa ibsuu
   3. kan cubbuu hin qabne

Hiika galumsaa

1. qulqulluu, Hiika kallattii

Hiika galumsaa

1. teessisuu, Hiika kallattii

Hiika galumsaa

6 lakkaa’uu, Hiika kallattii

Hiika galumsaa

7. kaasuu, Hiika kallattii

Hiika galumsaa

* 1. akka bakka qabatu gochuu
  2. akka sababaatti fudhachuu
  3. dhangala’aa hidda qaama keessaa, kan jireenyaaf barbaachisu
  4. kan xurii hin qabne
  5. miidhama mar’umaanii
  6. dhangala’aa garaa keessaa bahu, albaatii
  7. albaasuu
  8. ol fuudhuu
  9. qabaa; kan harkaafi bobaa jalatti qabamu
  10. ima keessatti jechoota galumsaafi faayidaa isaan qaban ibsuun agarsiisi.
      1. Namni dhukkuba kaasaan qabame **dafee dafee** teessisa “dafee dafee” jecha isa kam ibsa ? Maal agarsiisa ?
      2. Nyaata nyaannuufi bishaan dhugnu **qulqullinaan** eeguu barbaachisa. “qulqullinaan” jecha isa kam ibsa ? Maal agarsiisa ?

**D.** Hima keessatti yaadota sababaafi bu’aa waliif ta’an adda baasuun hubachuu. FKN.

* Namni dhukkuba ameebaan qabame dafee dafee teessisa

**Sababa**. Dhukkuba ameebaan qabamuudha.

**Bu’aan .** dafanii dafanii bobbaa bahuu.

**1. Sababa**. **Bu’aan .** .

**2. Sababa**. **Bu’aan .** .

**3. Sababa**. **Bu’aan .** .

**Sababaafi Bu’aa**

Sababa kan jennu uumamuu ykn raawwatamuu waan tokkootiif ka’umsa kan ta’u yommuu ta’u bu’aan immoo waan ka’umsa sanarraa argamudha.

Fakkeenyaaf, hima armaan gadii haa ilaallu.

* Roobni waan sirriitti roobeef, oomshni baay’een argame.

Hima kana keessatti oomshini ga’aan akka argamuuf sababa/ka’umsa kan ta’e roobni sirriitti roobuu isaati. Roobni sirriitti roobuun isaa immoo bu’aa inni argamsiise oomshni ga’aan akka argamu godhe. Kanaafuu, hima olii keessatti sababni, ‘Roobni waan sirriitti roobeef’ kan jedhu yommuu tahu bu’aan immoo, ‘oomshni baay’een argame’ kan jedhudha.

# Boqonnaa 16

Dubbisa ‘Qabeenya Uumamaa’ jedhu keessaa yaadota bahaniifijechoota bahaniin gilgaalota hojjechuu

### Yaadanoo:

Qabeenya uumamaa kan jedhaman namootni jireenya isaaniif kan itti fayyadaman wantoota lafa irraafi keessatti argamanidha. Isaanis qilleensa, bishaan, biyyee, bosona, aduu, dhagaa, cirracha, albuuda, biqiltootaafi bineensota fa’i. Qabeenyi uumamaa bakka lamatti qoodama: kan haaromaniifi hin haaromne jedhamu.

Qabeenya uumamaa haaroman kan yeroo itti fayyadaman maddi isaanii hin gognedha. isaanis Kan akka qilleensaafi aduu fakkeenya ni ta’u.

Qabeenyi uumamaa hin haaromne bakka bu’uuf kan yeroo itti fudhatu kan akka bineeyyii, biqiloota, bishaanfi biyyee fakkeenya ni ta’uu. Qabeenyi uumamaa hin haaromne lafa keessaa baafnee erga itti fayyadamnee booda iddoo isaaniitti deebi’uu kan hin dandeenye ykn kan dhumanidha. Fkn. Boba’aa, zayita, dhagaa, cilee, sibiilotafi albuuda adda addaa fakkeenya ni ta’u.Qabeenyi uumamaa inni tokko isa tokko irratti hirkatee jiraata. Fkn. Bineeyyiin tokko tokko biqiloota sooratu. Biqilootni immoo albuuda biyyee keessaa argatu.Biyyeen immoo kan uumamu dhagaa caccabaafi albuuda irraati. Kanaaf adeemsi kun madaallii uumamaa eeguun qabeenya uumamaatti fayyadamuu agarsiisa.

**Shaakkala 4**

1. Gaaffiilee dubbisa keessaa bahan kanneeniif deebii isaa kenni
   1. Qabeenyi uumamaa bakka meeqatti qoodama ?
   2. Qabeenyi uumamaa hin haaromne kam fa’ii ?
   3. Qabeenyi uumamaa haaromfamu kam fa’ii ?
   4. Bineeyyiin gurguddoon maal irratti hirkatanii jiraatu ?
   5. Wantoota bu’uuraa jireenyaaf barbaachisan keessaa lama barreessi
2. Jechoota walqabsiiftota ta’an akkaataa isaan itti galan hubadhu. walqabsiiftotni jechaafi jecha, gaaleefi gaalee, yaadaafi yaada, akkasumas himaafi hima walqabsiisuuf gargaaru.

FKN. Fi, Yookiin, kanaafuu, haata’u malee, …

* Qabeenyi uumamaa wantoota lafa irraa**fi** keessatti argamanidha.
* Qabeenyi uumamaa haaroman Kan akka qilleensaa**fi** aduu fa’i.
* Qabeenyi uumamaa hin haaromne kan iddoo isaaniitti deebi’uu hin dandeenye **yookiin** kan dhumanidha.

Walqabsiiftotatti fayyadamii Jechoota ykn himoota sadii barreessi 1.

2.

3.

1. Jechoota qoodduun itti galan akkaataa isaan itti galan hubadhu. Qoodduun maqaalee walitti aanee dhufu tarreessuuf, jechoota walfakkaatoo ta’anfi gaalee, himaa walitti aanee dhufu barreesuuf gargaaru.

FKN. ,

Qabeenyi uumamaa hin haaromne Boba’aa, zayita, dhagaa, cileefi sibiilota fa’i. Hima keessatti maqaalee walitti aananii dhufan qoodduu fayyadamuun addabaasuun barreessi.

1.

2.

3.

1. Jechoota asii gadiif hiika isaanii kennii hima ittiin ijaari.
   1. Aduu
   2. Biyyee
   3. Murtaa’aa
   4. Qabeenya
   5. Biqiltuu
   6. Albuuda
   7. Bosona
   8. cirracha
2. Jechoota gabatee keessatti dhihaatan namtolchee fi qabeenya uumamaa jechuun adda baasi, kan qabeenya uumamaa ta’an kan haaromaniifi hin haaromne jechuun ibsi.

|  |  |  |  |  |  |
| --- | --- | --- | --- | --- | --- |
| Jechoota | Namtolchee | Qabeenya uumamaa | Jechoota | Namtolchee | Qabeenya uumamaa |
| Tulluu |  |  | Haroo |  |  |
| Maagada |  |  | Biqiltoota |  |  |
| Riqicha |  |  | Qilleensa |  |  |
| Soogidda |  |  | Cilee mukaa |  |  |
| Eela |  |  | Aduu |  |  |
| Cilee |  |  | Biyyee |  |  |
| bosona |  |  | bineeyyii |  |  |

* Qabeeny uumamaa faayidaa dhuunfaaf jecha kanneen mancaasaniif gorsa maal dabarsitaa ?
* Namoonni qonnaaf, daldalaaf yookiin tajaajila adda addaaf yeroo oolfatan qabeenyi uumamaa akka hin qisaasofne maal gochuu qabuu ?

**Boqonnaa 17**

**5 .D**ubbisa **SINBIRA HALKANII** jedhu keessaa yaadotaa fi jechoota bahan shaakkaluu

### Yaadannoo:

Yeroo ammaa sanyiin shimbira halkanii kudha shanii oltu jira. Gofli shimbira halkanii gogaa irraa kan uumamedha. Gogaan kunis irreefi quba dheeraa gidduutti kan diriirfamedha.sinbirroonni halkanii hanga umuriin isaanii waggaa 2fi 4 gidduu ta'utti walhin horani.yeroo tokkottis ilmoo tokkoo ol hin godhatan. Haati ilmoo ishee ganamaafi galgala hoosifti. Ilmoon isaanii dhalatanii ji'a sadiitti balali'uu danda'u.

Simbirri halkanii allaattiiwwan biro irraa kan adda godhu allattiiwwan biro kan walhoran buuphaa buusuun yoo ta'u sinbirri halkanii garuu ilmoo dhaluudhaan walhorti. Kanarraan kan ka'e sinbirri halkanii garee bineensota hoosiftootaa keessatti ramadamti.

Sinbirootni halkanii bakka namni arguu hin dandeenye holqaafi godaa keessa jiraatu. Bakka kun hin jirretti qaawwa darbii manaa keessa jiraatu. Mukkeen walitti tuuta'anii biqilan keessas ni jiraatu.

Namootni sinbira halkanii hin jaalatan. Sababni isaas dhukkuba tiruu fiddi jedhanii waan yaadaniif. Karaa biraa faayidaan isheen qabdu halkan yeroo balali'an bararoofi ilbiisota adda addaa hedduu qabatanii nyaatanii balleessuun nama fayyadu. Sinbirrootni halkanii baay'ina hin qabani.Sinbirri halkanii sirriitti arguu hindanda'an. Karaafi nyaata isaanii kan barbaaddatan sagalee isaanii olkaasanii iyyuudhaani. Achiis gurra isaanii isa guddaan gowuu isaanii deebisanii dhaggeeffatu.

**Shaakkala 5.**

1. Gaaffiilee armaan gadiitiif deebii sirrii kenni.
   1. Sinbirrootni halkanii sinbirroota biro irraa maaliin adda ta'uu?
   2. Sinbirrootni halkanii eessa jiraatuu ?
   3. Ilmoo isaanii akkamitti guddisuu ?
   4. Sinbirrootni halkanii miidhaan isaan fidan maalii ?
   5. Sinbirrootni halkanii hanga waggaa meeqaatti walhin horanii ?
   6. Sinbirrootni halkanii maal nyaatuu ?
   7. Sinbirrootni halkanii dhalatanii hammamitti balali'uu ?
2. Gaaffilee armaan gadiitiif filannoo kenname keessaa deebii sirrii filadhu.
   1. Namootni baay'een sinbira halkanii
      1. ni jaalatu c. ni horsiisu
      2. hinjaalatan d. ni nyaatu
   2. Sinbirrootni halkanii garee keessatti ramadamu
      1. Allaattiiwwan c. Lootuu
      2. Hoosiftoota d. ilbiisota
   3. Sinbirrootni halkanii nyaatu.
      1. Marga c. Bararii
      2. Sinbirroo biro d. hoolaa
   4. Sinbirri halkanii al tokkotti dhala \_ qofa godhatti
      1. Lama c. Afur
      2. Tokko d. sadii
   5. Goflaan sinbira halkanii irraa kan uumamedha.
      1. Rifeensa c. Baallee
      2. Qoraattii d. gogaa
3. Gaaffiilee armaan gadii "dhugaa" yookiin "soba" jedhii deebii kenni
   1. Sinbirrootni halkanii darbii keessa ni jiraatu.
   2. Sinbirrootni halkanii dhalatanii waggaa tokkotti walhoruu jalqabu.
   3. Sinbirrootni halkanii faayidaa kennan ni qabu.
   4. Sinbirri dhalatee ji'a sadiitti balali'u hin jiru.
   5. Sinbirrootni halkanii hedduutu jiru.
4. Jechoota asii gadii dubbisa keessatti jala sararaman hiika isaanii wajjin walitti firoomsi.

A. B.

* 1. Gowuu a) aannanii ilmoo guddistoota
  2. Balali'uu b) goda
  3. Goflaa c) sagalee wantootatti bu'ee deebi'u
  4. Hoosiftoota d) kooluu
  5. Holqa e) barrisuu

1. Jechoota Xummuraa irraa **maqaafi ibsa xummuraa** baasuu shaakkaluu.

**FKN. 1.** Barate \_ barataa, barnoota, barattuu,…

Haala fakkeenya olitti kennameetiin jechoota xummuraa asii gadii irraa maqaa baasi.

* 1. Nyaate
  2. Dhalate
  3. Jiraate
  4. Hore
  5. Fiige FKN.2. baqaqe\_ baqaqaa

Haala fakkeenya olitti kennameetiin jechoota xummuraa asii gadii irraa ibsa maqaa baasi.

1. Uumame
2. Qulqullaa'e
3. Guddate
4. Diriire
5. Dheerate
6. Fakkeenya kenname hordofuun jechoota dhalatoo baasii.

|  |  |  |  |
| --- | --- | --- | --- |
| Dheebochuu | dheebuu | dheebote/dheebotte | dheebotaa/dheebottuu |
| Dhalachuu |  |  |  |
| Nyaachuu |  |  |  |
| Jiraachuu |  |  |  |
| Jaallachuu |  |  |  |

# Boqonnaa 18

Yaadannoo:

Dubbisa gabaabaa Talaallii Daa'immanii jedhu irratti mari'achuun yaadafi jechoota dubbisichaa hubachuun shaakkala itti aanee dhufu hojjechuu.

Dkukkuboota balaa guddaa ijoolleetti fidan to'achuuf biyyootni hedduun talaallii ba'inaan kennaa jiru. Biyya keenyattis sagantaan kun bahee hojiirra oolaa kan jiru yoo ta'u, amma garuu hirmaannaan isaa baay'ee xiqqaateera. Dhukkubootni akka dhukkuba sonbaa jiran immoo bal'achaa jiru. Kanaaf ijoollee keenyaaf talaallii kennisiisuun dhukkubarraa ittisuun dhimma murteessaadha.

Talaalliin daa'ima dhibmtuu baannee mana yaalaatti fiiguufi qarshii baay'eedhaan qoricha bituu irraa nu hanbisa. Namootni hubannoo dhaba yaada kan mormanis ni jiru. Isaanis amma dura ijoollee talaallii fudhachiifnee nu duraa dhukkubsataniiru nafti isaanii ni ho'aa. Kanaafuu yoo hafe wayyaa kan jedhan jiru.karaa biraan "akaakayyuufi abaabayyuun " keenya hin beekani. Nuttis yoo hafe wayya kan jedhan jiru. yaada kana mormuun kan amansiisu ammo talaalliin nafa ijoollee kan ho'isu guyyaa tokko qofadha. Dhukkubni talaalliin ittisu garuu ni ajjeesa. Kanaaf talaalliin ni barbaachisa.

Talaalliin dhukkuboota lubbuu ijoollee keenyaa huban kan akka dhukkuba sonbaa, laamshessaa,qakkee, gifira, teetaanasiifi kkf. Ijoollee irraa ittisa. Bara abbootii keenyaa dhukkubni kunneen waan qoricha hinqabneef isaan fixaa turani. Amma immoo fayyaa ijoollee keenyaa eeguuf talaalliin isaaniif barbaachisa.

**Shaakkala 6.**

1. Jechoota armaan gadii akka hiika isaaniitti walitti firoomsi. A B.
2. To'achuu
3. Sagantaa
4. Waajjira
5. Hirmaachuu
6. Xummuruu
7. Hubuu
8. Ajandaa
9. Mormii
10. qooda fudhachuu
11. biirooyookiin bakka hojii
12. miidhaa qaqqabsiisuu
13. fixuu
14. ittisuu

f.yeroofi yaada hojiif qophaa'e

g. falmii

h. dhimma mariin irratti gaggeeffamu

1. Haala fakkeenya kennameetiin bakka duwwaa kennaman xummuri

|  |  |  |  |  |  |  |  |
| --- | --- | --- | --- | --- | --- | --- | --- |
| fkn | Ani | Nuti | Ati | Isin | Ishiin | Inni | Isaan |
| dhuguu | dhuge | dhugne | dhugde | dhugdan | dhugde | dhuge | dhugan |
| 1.filachuu |  |  |  |  |  |  |  |
| 2.to'achuu |  |  |  |  |  |  |  |
| 3.hirmaachuu |  |  |  |  |  |  |  |
| 4.dabalachuu |  |  |  |  |  |  |  |
| 5.mormuu |  |  |  |  |  |  |  |
| 6.xummuruu |  |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| 7.ittisuu |  |  |  |  |  |  |  |
| 8.dhaabuu |  |  |  |  |  |  |  |

Dhukkuboota armaan gadii irratti mari'adhaa.

* 1. Ka'umsa isaa
  2. Mallattoo isaa
  3. Karaa isaan itti darbuu danda'an
  4. Mala ittiin of irraa eeguun danda'amuufi
  5. Yoo dhukkuba kanaan qabaman maal gochuu akka qabnu ogeessa fayyaa gaafachuun gabaasa dhiyeessi.

1. Eedsii 4. Laamshessaa
2. Teetanasii 5. Busaa
3. Dhukkuba sonbaa

**Qajeelfama sirna marii**

Mariin yaada namootni rakkoo tokkoof furmaata barbaaduu irratti waljijjiiranidha. Kanaafuu, sirna mataa ofii qaba. Issanis kanneen armaan gadiiti.

1. Dura taa'aa marii gaggeessuufi barreessaa barruugabaa qaqbu ni barbaachisa
2. Ajandaa ( dhimmi mariin irratti adeemsiffamu ) jiraachuufi ifa ta'ee taa'uu qaba.
3. Dhimma marii kana irratti yaadatu kennama.
4. Yaada dhiyaate irratti dabalata adda addaatu kennama
5. Dabalatni edda xummurameeyookiin hammi barbaachisaa ta'e edda fudhatamee booda gaaffiidhaaf carraan kennama.
6. Gaaffii booddee mormiidhaaf carraan kennama
7. Yaada mormii dhiyaateefis dabalatni ni fudhatama.
8. Namni adeemsa marii irratti dogongorri uumameera jedhu "seera" jedhee sirreessuu qaba.
9. Namni qabxii marii irra jiru yookiin gaaffii ka'eef odeeffannoo dhiyeessuu barbaade yeroo kamiyyuu ni danda'a.
10. Yaadonni lama gara tokkotti dhufuu dadhabanii akkuma kanaan itti fufnaan yaada lamaan irratti sagaleen ni kennama. Inni sagalee caalmaa argates murtee manaa ni ta'a.
11. Yoo sagaleen walqixa ta'e garee dura taa'aan deegaretu caalmaa argata.

**Boqonnaa 19**

**Shaakkala 7.**

1. Jechoota tishoo yookiin sarara xiqqaan walqabsiifame shaakkaluu. FKN: Lubbu-qabeeyyii

Haala fakkeenya kanaatiin jechoota sarara xiqqaan walqabsiifaman shan barreessi 1.

2.

3.

4.

**Jecha Tishoo**

## Jechoonni hiika adda adda qaban lama walitti dhufanii ijaaramuun hiika jechoonni sun qofa qofaatti qabaniin ala kan kennuun ***jecha tishoo*** jenna. Gabaabumatti, jechi tishoo jechoonni hiika adda addaa qaban lama wlitti dhufanii hiika adda ta’e tokko kan kennanidha.

**Fkn.**

## Saree+diida = sardiida

## Fakkeenya armaan olii keessatti jechi ‘ saree’ jedhuufi jechi ‘ diida’ jedhu hiika garagaraa qabu. Yommuu walitti ijaaraman immoo hiika isaan duraan qofa qofaatti qabanirraa hiika biroo kennu. Sardiida jechuun ‘ ‘waangoo’ ykn ‘jeedala’ dha.

## Fakkeenya dabalataa armaan gadii haa ilaallu.

## Harka +qal’aa  harka qlleessa

## Fakkeenya jechoota tishoo armaan gadii haa ilaallu.

## Quba +lama=qublamee Saba +lammii = sablammii Jala +bultii = jalbultii

## Caaluu + baasuu= caalbaasii

## Yaadannoo: Barreeffama keessatti jechoota tishoo yommuu barreessinu yeroo tokko tokko mallattoo ‘-‘ fayyadamna, Fakkeenyaaf, ‘sab-lammii, qub-lamee….’ jechuun barreessina. Yoo mallattoo ‘-‘ dhiisnee ‘sablammii, qublamee……’ jennee barreesines rakkoo hinqabu. Mallattoo ‘-‘ fayyadamuu dhiisuutu gaariidha. Sababni isaas, bakka nuuf qusata waan taheef.

Jechootni barreeffama keessatti amala unka jijjiirrachuu ni qabu.

FKN: Tisiisa tisiisni

Qaama Qaamni Jireenya jireenyi

Haala fakkeenya kanaatiin jechoota Unkaa jijjiirratan shan barreessi 1.

2.

3.

4.

5.

**Malqaalee Bakka Matimaatti Fayyadamuu**

Hima keessatti maqaaleen bakka matimaatti/gulummootti yommuu galan maxxantoota adda addaa ofitti maxxanfatu. Maqaaleen bakka matimaatti yommuu argaman maxxantoota ‘-n’, -ni’, ykn ‘-i’ ofitti maxxanfatu.

Fakkeenyaaf,

Tolaa\_Tolaa**n** kitaaba dubbisa. Jabbii\_Jabbii**n** marga dheedde.

Nama \_ Nam**ni** hundi Koronaarraa of eeguu qaba. Saba \_ Sab**ni** Oromoo aadaa isaa kunuunfachuu qaba. Bofa \_Bof**ni** ummii hamaa of keessaa qaba.

Arba \_ Arb**i** bosona keessa jiraata.

Jilba \_ Jilb**i** qaama keenya keessaa isa tokkodha. Madda –Madd**i** bishaanii qulqullinaan eegamuu qaba.

**Boqonnaa 20**

**Shaakkala 8**

Himoota dheeratanii barreeffaman qusannaa jechootaa fayyadamuun gabaasuun barreessuu.

FKN:

### Hima dheeraa.

* Ummatni ganda tokkoo hattuun rakkinni itti cimaa dhufnaan bulchaan isaanii hatticha saaxila baasuuf akka inni isaan gargaaruuf gaafatan.

### Hima gabaabbatee barreeffame.

* Ummatni hattichi akka saaxila ba'u bulchaa isaa gaafate.
* Haala fakkeenya kanaatiin kanneen armaangadii hima gabaabaa barreessi.

1. Bulchaanis re'ee tokko akka qabuufi ishiin hatticha saaxila baasuu akka dandeessu uummatatti hime.
2. Re'ettii mana dukkana kana keessatti waanan hidhuuf isin hunduu dabareedhaan balbalaan seentanii eegee ishii qabuudhaan golaan baatu jedheen.
3. Bulchaanis namoota mana seenanii bahan hundumaa harka isaanii fuunfachuun dabarsaa ture.
4. Yaadota duraa duuba isaanii osoo hin eegiin barreefaman akkaataa duraa duuba isaaniitiin sirreessii barreessi.
5. Hattichi niqabame.
6. Ummanni eegee re'ee dabaree dabareedhaan tuqee akka darbu ta'e.
7. Ummanni walgahii waamame .
8. Ummanni haticha akka qabamu iyyate.
9. Hattuun biyya rakkise
10. Re'een gola keessatti hidhamte
11. Jechootaafi gaaleewwan gaditti dhiyaataniif hiika kenni
12. Hammate
13. Saaxila baasuu
14. Waan dhokate
15. Walgahii
16. Dabaree
17. Mara
18. Gola
19. urgooftuu

**Gaalee**

Gaaleen qindoomina jechootaa ta’ee qindoominni jechootaa sun hiika yaadrimee tokko kan nuuf kennudha.

**Fkn**

- buna Jimmaa, qamadii Baalee, dheertuu bareedduu, sangaa coomaa, hoolaa Horroo, lukkuu foonii, barataa qaxalee…

Fakkeenyaaf gaaleewwan hima armaan gadii keessatti jala sararaman haa ilaallu.

Badhaasaan mana bal’aa ijaare. Abbaan koo siree sibiilaa naaf bite. Culuqqeen lukkuu foonii horsiisa.

Caaltuun baay’ee dheertuudha. Sangaa diimaa gabbataa bite.

Inni harree gurraacha dheeraa arge. Leenseen dheertuu lookoodha.

Inni fardaan waraana dhaqe. Tolaan meeshaadhaan na rukkute. Weenniin mukarra taa’a.

Jabbii mukatti hiite. Jabbiin muka jala ciiste.

**Boqonnaa 21**

**Shaakkala 9.**

Yaadannoo:

1. Utuu haasawaa hin godhiin waan dubbachuu barbaadan irratti yeroo fudhatanii yaaduudha.waan dubbachuu barbaaddu irrattisyaaditii qabxiiwwan gurguddaa ta'an qabadhu.
2. Haasawaa gootuuf yeroo dheeraaqabaannaan dursii barreeffadhu. Haasawaa kee kana waan beektu,raga kitaaba irraa argatte yookiin yaada nama irraa argatte irratti hundeeffadhu.
3. Dubbii gochuudhaaf waan barreeffattee qabatte irra deebi'ii dubbisi.

**Sirna Haasawaa**

**Haasawaa gochuuf haallan armaan gadii hubadhu.**

1. Yaadannoo kee duwwaa ilaaluudhaan isa barreeffatte hunda dubbachuu danda'uu kee irra deebi'ii shaakkali.
2. Yaada kee soda malee ibsi.sodaannaan kan beektu iyyuu waan si harkaa baduuf ija jabaadhu.
3. Jalqaba haasawaa keetii irratti namoota gammachuudhaan simachuufi dhuma irratti namoota haasawaa kee dhaggeeffataniif galata galchi.
4. Jechootatti fayyadamuun hima ijaaruu
   1. Kabajuu
   2. Abbootii
   3. Carraa
   4. Dinagdee
   5. Bu'uura
   6. Callaa
   7. Qabsoo
   8. Sablammoota
   9. Goonfanne
   10. Qabatamaa
   11. Hiyyummaa
   12. Goolaba
   13. Abbaanuu

**Boqonnaa 22**

**Shaakkala 10.**

### Walaloo Barreessuu

Matadureewwan armaan gadiitiin walaloo barreessaa

* + 1. Oromiyaa
    2. Baradhaa
    3. Seenaa

1. Jechoota raga 'A' jala jiraniif raga 'B' jala kan jiran keessaa akkaataa hiika isaaniitti walitti firoomsi.

A B

1. Man'ee
2. Dureettii
3. sagalee gadi qabanii dubbachuu
4. wallaalummaa, beekumsaafi dandeettii dhabuu
5. Asaasuu \_ c) bakka jireenyaa, dahoo
6. Daawwitii \_ d) kan hin lolaane
7. Wareegama \_ e) soorettii
8. Guungumuu \_ f) bara dhufu , kan fuulduraa
9. Kan ciisu \_ g) kan rafe
10. Doofummaa \_ h) hanga lubbuutti dabarsanii of kennuu
11. Egeree \_ i) kan waa ibsu , calaqqee

j) gurratti jedhanii, suuta dubbachuu

1. Jechoota waliin deemuu danda'an guutuu FKN: qomoo \_ sanyii namaaf

Baqsaa\_ dhadhaaf

Haala fakkeenyaatiin kanneen armaan gadii guuti

1. Nadhii
2. Taliila
3. Hayyuu
4. Man'ee
5. Dame
6. Madda
7. Cufaa
8. Daraaraa

# Boqonnaa 23

**Shaakkala 11.**

Xalayaa Barreessuu

Xalayaa barreessuun gosa adda addaa qaba FKN:

1. Xalayaa hojii
2. Xalayaa jaalalaa/xalayaa firaa
3. Xalayaa waliigaltee
4. Xalayaa beeksisaa
5. Xalayaa affeerraa fi kkf. Ta'uu danda'a

kanneen keessaa xalayaa jaalalaa/ firaa bifa/ danaa armaan gadiin haailaallu

Bifa xalayaa

waraqaa

1

2

3a 3b 3c

4a 4b 4c

### Qaama xalayaa

1. Guyyaa,maqaafi teessoo nama erguu
2. Maqaafi teessoo nam ergameefii

### Qabiyee xalayaa

* 1. seensa
  2. ergaa(dhaamsa)
  3. guduunfaa(xummura)

### cufa

* 1. ibsa itti dhiyeenyaa 4.b.mallattoo

4.c. maqaa

Poostaa Gubbaairratti

1

2

3

Akkaataa poostaa irratti teessoon barreeffamu

1. Iddoo teemberiiti
2. Maqaafi teessoo nama ergeeti
3. Maqaafi teessoo nama ergameefiiti

**HUB.** Haalli teessoon ittiin barreeffamu kan biraallee ni jiru kutaalee itti aanutti baratama.

Waliigaltee adda addaa akkamitti akka barreeffamu gaafadhuu barreessi FKN. Hojii kontiraataa

Bittaafi gurgurtaa Fuudhaafi heeruma

Dhimma tokko irratti iyyannoo mana barumsaa keetiif barreessi dhiyeessi.

# Boqonnaa 24

Dubbisa Saawwaniifi Handaanqoo

Gaaf tokko saawwaniifi handaanqoon qe'ee isaanii nuffanii xinnoo mana irraa fagaatanii waan nyaatan barbaadata deema.osoo deemanii laga tokko cinaa dheeduu jalqaban.handaanqoonis isaan faana turte.yeroo kan leenci tokko saawwan argee utaalee irra bu'uuf yoo jedhu, saawwan nahanii bitaa mirga osoo hin jedhiin fuulduratti fiigan.handaanqottiin garuu waan ta'e osoo hinbeekiin saawwan fiigan argitee duukaa fiigde.

Ooyiruu lama darbanii araddaa bal'aa tokko yoo gahan ,saawwan ofirra garagalanii eegee isaanii samii keessa qeensanii harganaa hafuura fudhachuutti ka'an.handaanqottiin garuu hanga ammaatti waan ta'e kan hin hubanne. kanaafuu "maal, maaltu taanaan baqannee?" jettee gaafatte. Saawwanis "utuu nuti ofgannee marga keenya nyaachaa jirruu leenci dhufee nu nyaatee oole," jedhan. "Haata'u malee, nutoo leenca argarreef baqannee, ati maaliif akkana barriftee

?" jedhanii dinqisiifatan. Handaanqoonis "isin argeen isin faana kaadhekaa !" jetteen. Isaanis utuu hin hubatiin qubaa hin gubatiin ! jedhaniin jedhama.

**Shaakkala 12.**

* 1. Gaaffiiwwan asii gadiitiif deebii sirrii filadhuu itti mari.
     1. Saawwaniifi handaanqoon maaliif deemanii?
        1. Qe'ee isaanii yaadanii
        2. Beela'anii
        3. Qe'ee isaanii hifatanii
     2. Saawwa argee kan itti utaaluuf jedhe eenyu ? a.handaanqoodha b. qeerransa c. leenca
     3. "eegee qeensanii" jechuun maal jechuudha ?
        1. Eegee maratanii
        2. Eegee qilleensa keessa ol dhaabanii
        3. Qeensaafi eegee isaaniitiin of hooqanii
     4. Jara kana keessaa waan ta'e kan hin hubanne eenyu turee?
        1. Saawwa b. leenca c. handaanqottii
     5. "ofirra garagalanii" jechuun maal jechuudha ?
        1. Ceelaqanii/ija takkaan ilaalanii
        2. Duuba deebi'anii ilaalanii
        3. kufanii
  2. Makmaaksota asii gadiitiif kan yaada waliin deemu qabu filannoowwan kennaman keessaa filadhu.

1. Duuti biyya wajjinii hirriba.
   1. Akka ofii malee akka olla hin ta'u
   2. Badiin biyya wajjinii komii hin qabu
   3. Akka ebeluun sirbaan morma nama cabsa
2. Akka ebeluun sirbaan morma nama jallisa.
   1. Suuta deeman suuta qoreen nama waraana.
   2. Morka arban utaalaatti illeessi fafatta'e.
   3. Baraan barruu horan
3. Ollaan akkam bultee beekaa akkatti bule abbaatu beeka.
   1. Quuqaa cinaacha jalaa abbaatu beeka.
   2. Malaan bishaan waadu
   3. Marqaa abshaalli kutte madaa isaa hin argan
4. Ifaan guurratan dukkana daakkatu.
   1. "tunuu warri rafnaan " jette sareen
   2. Ijji baddus iddoon ijaa hin baddu.
   3. Ol kaayan malee ol kaatanii hin fuudhan
   4. Hiika jechoota asiigadii akka dubbisa keessaatti filadhu.
      1. Nuffanii(keeyyata 1) a. hifatanii b. jaalatanii c. fuunfatanii
      2. Jalqaban (keeyyata 1) a. miila irkisan b. eegalan c dhaggeeffatan
      3. Fuulduratti (keeyyata 2) a. borutti b. gara fuulleetti c. gara boodaatti
      4. Darbanii (keeyyata 2) a. gatanii b. ce'anii c. hiranii
      5. Dhalate (keeyyata 2) a. dawumsaan argame b. uumame c. tolfame
      6. Qeensanii ( keeyyata 2) a. waraabanii b. ol qabanii c. hirkisanii
   5. Himoota asii gadii akkaataa galumsa isaaniitti jechoota jala sararamaniif hiika isaanii kenni.
5. Quba hin qabu.
   1. Waan ta'e inni quba hin qabu
   2. Harki namichaa quba hin qabu
   3. Daa'imni har'a dhalate quba hin qabu
6. Nyaatee oole
   1. Mucaan waanuma kennaniif nyaatee oole
   2. Utuu dheessuu baattee si nyaatee oole
7. Walfudhatanii
   1. Sagantaan keessaniifi karoorri koo sirriitti wafudhatanii jiru.
   2. Waan wal jaalataniif walfudhatanii sokkan
   3. Gaaleewwan asii gadii gosa isaanii erga himtee booda , mataafi miila isaanii adda baasuun agarsiisi

FKN.

1. Farad boora. -mataan gaalee maqaa kun 'farda' sababni isaas 'farda ' isa jedhutu ibsama
2. Baay'ee guddaa. -miilli gaalee ibsa maqaa kun 'baay'ee' isa jedhudha. Sabani isaas 'baay'ee' kan jedhu ibsituu waan ta'eefi
3. Mana ofii.
4. Saawwan lama
5. Baatii itti aanu keessa
6. Mana citaa
7. Baay'ee wal'aaltuu
   1. Gaaleewwan roga "A"jala jiran kan "B" jala jiran wajjin walitti firoomsi A B
8. Dhiitee bariitee a. waggaa itti aanu
9. Bara egeree b. guyyuu, gaafa mara
10. Harka fuudhuu c. nagaa gaafachuu,namaaf gammaduu
11. Maqaa dhahuu d. ulfa
12. Mataa lama e. waamuu

**Boqonnaa 25**

**Shaakkala 13**

1. Seenaa dhalootaa kan ofii qaama biraa tokkoof ibsuu shaakkaluu Yaadota gaaleewwaniifi himoota kanaa gadii ibsi.
2. Eenyu irraa akka dhalate
3. Bakka dhalootaa
4. Bara dhalootaa
5. Barataa cimaa ta'e

Haala galumsa isaaniitiin jechoota itti aanu kanaaf hiika kenni

1. Umurii
2. Cimaa
3. Sagantaa
4. Eebbifame
5. Yaada barreeffama tokkoo eegalamee osoo hin xummuramiin hafe xummuruu shaakkaluu .

* Haala kanaan yaada armaan gadii osoo hin xummuramiin hafe kana xummuri. Galataan ganama hirriibaa ka'ee wayyaa isaa uffatee fuula dhiqate. Kana booda ciree nyaateefi kitaaba isaa fudhatee gara mana barumsaa deema.

Guyyaa barumsa barachaa oole. Barumsi gaafa sanii yoo raawwatu gara manaatti gale.

**Boqonnaa 26**

### Sheekkoo /oduu durii

Dur jaarsatu aduu aduu ganamaa keessa taa'eetu qaqqaammachaa gaayyaa xuuxa. Yeroo kana cululleen dhuftee tamboo duraa fudhatte.jaarsichis "fudhadhu! tamboo koo fudhatte malee gaayyaa koo fudhatte seetee ?" jedhee dhiise. Culullittiin ammas deebitee gaayyaa isaa fudhatte. Innis deebisee "gaayyaa koo fudhatte malee dhagaa koo fudhattee seetee" jedhee cal'ise. Ammas deebitee dhagaa isaa fudhatte. Innis deebisee "dhagaa koo fudhatte malee barcuma koo fudhattee ?" jedheen. Yommuu kana deebitee barcuma isaa fudhatte. Ammas jaarsi kun "barcuma koo fudhatte malee ana fudhattee" jedhee dhiise. Dhuma irrattis deebitee isuma fudhattee deemtee jedhama.

**Shaakkala 14**

* 1. Gaaffiiwwan kanneeniif deebii sirrii ta'e filadhu
     1. Jaarsi keessa taa'ee gaayyaa xuuxa.
        1. Aduu guyyaa c.ifa addeessa
        2. Aduu galgalaa d. aduu ganamaa
     2. Jalqaba irratti cululleen duraa fudhatte
        1. Tamboo c. barcuma
        2. Gaayyaa d. kan hundumaa
     3. Jaarsi "gaayyaa koo fudhatte malee dhakaa koo fudhattee" jedhee dhiifnaan deebitee fudhatte.
        1. Gaayyaa isaa c. dhakaa isaa
        2. Isa d. bullukkoo isaa
     4. Cululleen walumaagalatti waan fudhatte. a. 4 b. 5 c. 6 d. 7
  2. Mammaaksota asii gadii walitti firoomsi
     1. Lookoon abbaan fannies abbaa fannies a. salphoo soqolatte ormi

soqolaa gargaara

* + 1. Jabbiin bifa kormaati; b. waaroo qorraaf uffatan waan bashannanaaf uffatu seeti.
    2. Gingilchaan manatti gubannaan c. funyaan dhoofnaan ijji boosse migirri alatti boosse
    3. Billaacha lubbuudhaaf rukutattu d. albee abbaan qare abbaa qale Ijoolleen sirba seeti.
    4. Kan abbaan quba of kaaye e. mammaaksi bifa dubbiiti Ormi dhundhuma kaaya
  1. Mammaaksa osoo hin xummuramiin hafan kana gaalee sirrii ta'een xummuri
     1. Sa'a abbaan gaafa cabse ormi
        1. Ilkaan dhaaba c. ija balleessa
        2. Ni ari'a d. dhadhaa diba
     2. Namni gubbaa malee
        1. Keessa hin argu c. jibba hin qabu
        2. Ija hin qabu d. beela hin qabu
     3. Daa'imni nyaataaf waaman seetee baqatti.
        1. Ergaa c. quufa
        2. Nyaata d. beela
     4. Harka kennaa bare
        1. Qubatu dhaabata c. ganaatu hooksisa
        2. Murqutu socho'a d. qubatu madaaya
     5. Eegee qeetrransaa hin qabani, qaban
        1. Gadi lakkisan c. harkatti maratu
        2. Gadi hin lakkisan d. hunduu deebiidha
  2. Hibboo armaan gaditti kennaman deebii sirrii ta'e kenniif
     1. Karaan gibe naannoo naannoo.
     2. Raaddi gurraattiin goda keessaa burraaqxi.
     3. Hin fannifne, fannoo qabdi; hindheennee, cumaa qabdi.
     4. Sulula qal'aa horata bal'aa.
     5. Yoo lubbuun jirtu marga dheeddi; eega duutee booda midhaan nyaatti.
     6. Adii dhala, gurraacha hoosisa, diimaa guddifata.
     7. Waa jaha dinqi.
     8. Ulee awwaala irraa bareeddeef hin muratan.
     9. Yoo ciisu akka reeffaa, yoo ka'u akka leencaa.
     10. Waliinuu nyaannaa maaf huqqattaa ?

**Deebiiwwan Shaakkala Kennamanii**

### Shaakkala 1.

A.

1. Eedsiin dhibee raammoo ijaan hin mul'anne ' HIV Virus' jedhamuun dhufa.
2. Walqunamtii saalaa seermalee,dhiigaan/meeshaa qara qabuun,fi kkf
3. Wantoota ittiin daddarban kana irraa of eeguun
4. Osoo dhiiga isaan wal hin tuqiin of eegannoon tajaajiluudha
5. Qorichi hanga ammaatti argamuufii dhabuu
6. Karaawwan gurguddoon
   1. Walqunnamtii saalaa seermalee,
   2. Sibiilota qara qabaniin kan namni eedsii qabu fayyadameen fayyadamuun,
   3. Haadha irraa gara ilmmo garaa jirtuu,
   4. Dhiiga nama eedsiin qabamee tuquun,
7. Of eegannoon tajaajila barbaachisu hunda gochuufii qabna

B. Jechoota bamaqaan ibsaman

1. Eedsiirraa of eegaa ! isin
2. Eedsiirraa of eegi ! ati
3. Eedsiirraa of haa eegnu ! nuti
4. Eedsiirraa of haa eegdu ! ishiin
5. Eedsiirraa of haa eegu ! inni
6. Eedsiirraa of haa eegan ! isaan
   * + 1. Jechoota gosa adda addaa hiikaan walfakkaatan walitti fiduu
7. dhukkuba hiikaan wal fakkaata dhibamuu agarsiisa dhibeee
8. miidhaa hiikaan wal fakkaata miidhamuu agarsiisa hube
9. heerumuu hiikaan wal fakkaata fuudhuu
10. babal'isuu hiikaan wal fakkaata facaasuu
11. laayyoo hiikaan wal fakkaata salphaa

### Shaakkala 2.

1. Hiika jechootaa kennuun yaada isaa ibsuu mormuu

* Mormuu = yaada nama tkkoo hin ta'u jedhanii mormuu
* Mormii = gochicha yaada mormamu sanaaf kan oolu Omishuu
* Omishuu = hojii calla argachuuf hojjetamu .
* Omisha = calla omishamee argame san

1. Wantoota lama wal fakkaatan walbira qabuun barreessuu Farda Harree
   1. Kotte duudaadha Kotte duudaadha
   2. Ni fe'ama Ni fe'ama
   3. Marga dheeda Marga dheeda
   4. Gurguranii maallaqa fidu Gurguranii maallaqa fidu

### Shaakkala 3.

1. Dhibeewwan mar'umaan keessaa
   1. Ameebaa, koosoo, …
   2. Ameebaan bishaan faalamee, midhaan alaawween,…
   3. Ni haqisiisa, ni albaasa, …
   4. Qulqullina nyaataa, bishaanii fi hakaa eeggachuu fa'i
   5. Falli inni jalqabaa qulqullina ofii fi nyaata ofii eegudha.
   6. Eeyyee qoricha ni qaba.
2. Jechoota akkataa hiika isaaniin walitti firoomsuu
   1. Kaasaa, Hiika kallattii **C**

Hiika galumsaa **K**

* 1. dhiiga, Hiika kallattii H

Hiika galumsaa B

* 1. bu’aa, Hiika kallattii A

Hiika galumsaa J

* 1. qulqulluu, Hiika kallattii I

Hiika galumsaa e

* 1. teessisuu, Hiika kallattii L

Hiika galumsaa K

* 1. lakkaa’uu, Hiika kallattii d Hiika galumsaa g
  2. kaasuu, Hiika kallattii m

Hiika galumsaa n

1. Hima keessatti jechoota galumsaafi faayidaa isaan qaban ibsuun agarsiisi
2. Dafee dafee = jecha teessisuu jedhu ibsa Garaa kaasaan itti jiraachuu agarsiisa
3. Qulqullinaan= jecha bishaan jedhu ibsa

Bishaan dhugamu qulqulluu ta'uu akka qabu agarsiisa

1. Yaadota Sababaafi bu'aa waliif ta'an
   1. Caalaan midhaan alaawe waan nyaateef ameebaan qabate . Sababa= Midhaan alaawe nyaachuu

Bu'aa = Ameebaan qabamuu

* 1. Toltuun miila duwwaa fiigdee qoreettiin waraante. Sababa = miila duwwaa fiiguu

Bu'aa = qoraattiin waraante

* 1. Oliin jabaatee waan qo'ateef 1ffaa bahe. Sabab = jabaatee waan qo'ateef

Bu'aa = 1ffaa bahe

### Shaakkala 4.

1. Gaaffiilee dubbisa keessaa bahan
   1. Bakka lamatti
   2. Aduu, qilleensa, fa'i
   3. Biqiloota, bineensota,…
   4. Qabeenya uumamaa irratti
   5. Biqiloota, bishaan,…
2. Walqabsiiftotatti fayyadamuun hima barreessuu
   1. Naachaafi qurxummiin bishaan keessa jiraatu
   2. Barsiisaatti yookiin barsiistuutti eeyyama naaf himi.
   3. Boru yookiin iftaan nan dhufa
3. Jechoota qoodduun itti galan
   1. Soorettii, dammituu, daraartuu fi obseen kaleessa mana haxaawaniiru.
   2. Boqqoolloo, garbuu, qamadiifi xaafiin midhaan nyaataati.
   3. Qobboo, looziifi nuugiin midhaan zayitaati
4. Jechootaaf hiika kennuun hima ittiin ijaaruu
5. Aduu = qabeenya uumamaa ho'a biiftuu irra uumamaan jiru Hojii koo osoon hin xummuriin aduun dhiite
6. Biyyee = biyyeen qabeenya uumamaa lafa gubbaatti argamu Biyyeen midhaan irra qotatanii nyaachuuf faayidaa kenna
7. Murtaa'aa= wanta daangeffame /iddoo godhate Heera baasuun qaama murtaa'aa qaba
8. Qabeenya = wanta namni horate qabu duniyaa Galataan qabeenya guddaa qaba.
9. Biqiltuu= wanta facaasuunis ta'ee osoo hin facaasiin biqilan Bara 2011tti uummani biyyatti biqiltuu mil.3 ol dhaaba.
10. Albuuda = qabeenya lafa keessatti argamudha. Dhagaa cileen albuuda lafa keessatti argamudha
11. Bosona = gaara mukkeenniin uwwifame.

Biyya keenya bosona gurguddaa kan akka gaarren baalee ni qabdi

1. Cirracha = cirrachi biyyee bishaan fuudhee iddoo tokkoo gara biraatti geessee tuuludha.

Manni kan ijaaramu cirracha fi simintoo waliin maraganiitu.

1. Jechoota gabatee keessaa hojedhu

|  |  |  |  |  |  |
| --- | --- | --- | --- | --- | --- |
| Jechoota | Namtolchee | Qabeenya uumamaa | Jechoota | Namtolchee | Qabeenya uumamaa |
| Tulluu |  | √ | Haroo | √ |  |
| Maagada | √ |  | Biqiltoota | √ | √ |
| Riqicha | √ |  | Qilleensa |  | √ |
| Soogidda | √ |  | Cilee mukaa | √ |  |
| Eela | √ |  | Aduu |  | √ |
| Cilee |  | √ | Biyyee |  | √ |
| bosona |  | √ | bineeyyii |  | √ |

* Qabeenya uumamaa faayidaa dhuunfaatiif jecha akka hin qisaasamne of eegannoo guddaan godhamuufii qaba

### Shaakkala 5

1. Gaafiilee gaafataman deebisuu
   1. Ilmoo waan dhalaniif/hoosiftoota
   2. Holqa/goda keessa
   3. Ni hoosifti
   4. Dhibee tiruu nama qabsiisu
   5. Waggaa 2fi 4 gidduuu
   6. Bararii
   7. Ji'a sadiitti
2. Gaaffilee filannoo dhihaatan deebisuu
   1. B.
   2. B.
   3. C.
   4. B.
   5. D.
3. Gaaffiilee dhugaa yookiin sobaa
   1. Dhugaa
   2. Soba
   3. Dhugaa
   4. Soba
   5. Soba
4. Jechoota walitti firoomsuu
   1. Gowuu C
   2. Balali'uu E
   3. Goflaa D
   4. Hoosiftoota A
   5. Holqa B
5. Jechoota xummuraa irraa maqaa fi ibsa maqaa baasuu
   1. Nyaate =nyaachuu, nyaataa, nyaatan,..
   2. dhalate = dhalachuu, dhaloota, dhalatan, ..
   3. Jiraate = jiraachuu, jiraate, jiraatan, ..
   4. hore = horan, hormaata, horachuu, ..
   5. fiige = fiigan, fiiguu, fiigicha, ..

f. Xummura irraa Maqaa baasuu.

1. Uumame \_uumamaa.
2. Qulqullaa'e \_qulqulluu.
3. Guddate \_ guddataa
4. Diriire \_ diriiraa
5. Dheerate \_ dheerataa

g. Jechoota irraa dhalatoo baasuu

|  |  |  |  |
| --- | --- | --- | --- |
| Dheebochuu | dheebuu | dheebote/dheebotte | dheebotaa/dheebottuu |
| Dhalachuu | dhaloota | Dhalate/dhalatte | Dhalataa/dhalattuu |
| Nyaachuu | nyaata | Nyaate/nyaatte | Nyaataa/nyaattuu |
| Jiraachuu | jireenya | Jiraataa/jiraatte | Jiraataa/jiraattuu |
| Jaallachuu | Jaalala | Jaalate/jaalatte | Jaalataa/jaalattuu |

### Shaakkala 6.

1. Walitti firoomsuu
   1. To'achuu e
   2. Sagantaa f
   3. Waajjira b
   4. Hirmaachuu a
   5. Xummuruu d
   6. Hubuu c
   7. Ajandaa h
   8. Mormii g
2. Jechoota bamaqaan ibsaman

|  |  |  |  |  |  |  |  |
| --- | --- | --- | --- | --- | --- | --- | --- |
| fkn | Ani | Nuti | Ati | Isin | Ishiin | Inni | Isaan |
| dhuguu | dhuge | dhugne | dhugde | dhugdan | dhugde | dhuge | dhugan |
| 1.filachuu | Filadhe | Filanne | Filatte | Filattan | Filatte | Filate | Filatan |
| 2.to'achuu | To'adhe | To'anne | To'atte | To'attan | To'atte | To'ate | To'atan |
| 3.hirmaachuu | Hirmaadhe | Hirmaanne | Hirmaatte | Hirmaattan | Hirmaatte | Hirmaate | Hirmatan |
| 4.dabalachuu | Dabaladhe | Dabalanne | Dabalatte | Dabalattan | Dabalatte | Dabalate | Dabalattan |
| 5.mormuu | Morme | Mormine | Mormite | Mormitan | Mormite | morme | Mormitan |
| 6.xummuruu | Xummure | Xummurre | Xummurte | Xummurtan | Xummurte | xummure | Xummurtan |
| 7.ittisuu | Ittise | Ittisne | Ittiste | Ittistan | Ittiste | Ittise | Ittistan |
| 8.dhaabuu | dhaabe | dhaabne | dhaabde | dhaabdan | dhaabde | dhaabe | dhaabdan |

**Shaakkala 7.**

1. **Jechoota tishoo shaakkaluu**

## Mata-duree

## Ol-bahuu

## Al-tokkotti

## Gar-malee

## Bar-kumee

1. **Jechoota amala unkaa jijjiirrachuu qaban**

## Biqiloota = biqilootni

## Bineensa =bineensi

## Jaldeessa = jaldeessi

## Gaheessa= gaheessi

## Dureessa =dureessi

### Shaakkala 8.

* 1. **Hima dheeratee barreeffame gabaabsuun barreessuu**
     1. Bulchaan re'een hatticha saaxiluu akka dandeessu ummatatti hime.
     2. Balbalaan seentanii re'ettii dukkana keessatti eegee ishii tuqxanii boron baatu.
     3. Bulchaanis namoota hunda harka fuunfachuun dabarsaa ture.

1. Duraa duuba yaadaa eeguun barreeffama sirreessuu
   1. Ummanni walgahii waamame
   2. Hattuunn biyya rakkise
   3. Ummatni hatichi akka qabamu iyyate
   4. Re'een gola keessatti hidhamte
   5. Ummatni eegee re'ee dabareedhaan tuqee akka darbu ta'e
   6. Hattichi ni qabame
2. Jechootaafi gaaleewwan gaditti dhiyaataniif hiika kenni
3. Hammate ofitti qabe
4. Saaxila baasuu\_ ifa gochuu / salphisuu
5. Waan dhokate\_icitii
6. Walgahii\_ waltajjii marii
7. Dabaree faraqaa
8. Mara hunda
9. Gola kutaa
10. urgooftuu \_ waan urgaa'u /shittoo

**Shaakkala 9.**

1. Jechoota fayyadamuun hima ijaaruu
   1. Kabajuu . waltajii irratti seera kabajuun barbaachisaadha.
   2. Abootii . Abbootiin barattootaa guyyaa waamaman dhiyaachuu qabu.

**Shaakkala 10.**

1. Jechoota walitti firoomsuu
   1. Man'ee C
   2. Dureettii e
   3. Asaasuu j.
   4. Daawwitii i
   5. Wareegama h
   6. Guungumuu a
   7. Kan ciisu g
   8. Doofummaa b
   9. Egeree f
2. Jechoota waliin deemuu danda'an barreessi
   1. Nadhii = dammaaf
   2. Taliila = Bishaaniif/ farshoof
   3. Hayyuu = namaaf/ beekumsa
   4. Man'ee = bineensaaf
   5. Dame = mukaaf
   6. Madda = bishaaniif
   7. Cufaa = hulaaf
   8. Daraaraa = biqiltootaaf

**Shaakkala 11.**

Haala itti xalayaan barreeffamu yeroo fudhaatii shaakkalaa

Bifa xalayaan itti barreeffamu danaa sana irraa ilaaluun hubannoo cimsachuu, shaakkala adda addaa xalayaa gosa adda addaa barreessuun shaakkaluu

### Shaakkala 12

1. Gaaffiiwwan asii gadiitiif deebii sirrii filadhuu itti mari.
   1. C.
   2. C.
   3. B.
   4. C.
   5. B.
2. Mammaaksaaf yaada waliin deemu filadhu
   1. B
   2. B
   3. A
   4. C
3. Hiika jechoota asiigadii akka dubbisa keessaatti filadhu.
   1. A
   2. B
   3. B
   4. B
   5. B
   6. B
   7. imoota asii gadii akkaataa galumsa isaaniitti jechoota jala sararamaniif hiika isaanii kenni.
      1. a 2.b 3.b

E. Gaaleewwan asii gadii gosa isaanii erga himtee booda , mataafi miila isaanii adda baasuun agarsiisi

1. b
2. a
3. c
4. e
5. d

### Shaakkala 13

Seenaa darbe / seenaa dhalootaa barreessuu shaakkaluu Kan ofii barreessuu, …

### Shaakkala 14

1. Gaaffiiwwan kanneeniif deebii sirrii ta'e filadhu
   1. D
   2. A
   3. B
   4. B
2. Mammaaksota asii gadii walitti firoomsi
   1. D
   2. E
   3. C
   4. B
   5. A.
3. Mammaaksa osoo hin xummuramiin hafan kana gaalee sirrii ta'een xummuri
   1. C
   2. A
   3. A
   4. B.
   5. B .
4. Hibboo armaan gaditti kennaman deebii sirrii ta'e kenniif
   1. Sabbata
   2. Gumaa ijaa
   3. Hiddii
   4. Qoonqoo
   5. Qalqalloo
   6. Barbarree

7.

8.

1. Qawwee
2. Fal'aana